**มาตรการให้ผู้มีส่วนได้ส่วนเสียมีส่วนร่วมในการป้องกันการทุจริต**

**องค์การบริหารส่วนตำบลห้วยบง อำเภอด่านขุนทด จังหวัดนคราชสีมา**

**การมีส่วนร่วมของประชาชน** หมายถึง การกระจายโอกาสให้ประชาชนได้เข้ามามีส่วนร่วมทางการเมืองการบริหารเกี่ยวกับการตัดสินใจในเรื่องต่าง ๆ รวมทั้งการจัดสรรทรัพยากรของชุมชนและของชาติ ที่จะส่งผลกระทบต่อชีวิตและความเป็นอยู่ของประชาชน การมีส่วนร่วมในการออกกฎหมาย ตลอดจนการมีส่วนร่วมในตรวจสอบการใช้อำนาจหน้าที่ของรัฐ ทั้งนี้ องค์การบริหารส่วนตำบลห้วยบง ได้กำหนดวิธีการให้ผู้มีส่วนเสียสามารถเข้ามามีส่วนร่วมกับหน่วยงานท้องถิ่น ได้ดังนี้

* การลงสมัครเป็นผู้บริหารหรือสมาชิกสภา อบต.
* การใช้สิทธิเลือกตั้งผู้บริหารหรือสมาชิกสภา อบต.
* การเสนอให้มีการออกข้อบัญญัติท้องถิ่น
* การเสียภาษีอากร และค่าธรรมเนียมต่าง ๆ ที่อบต. จัดเก็บเพื่อนำมาใช้ในการบริหารงานภายในหน่วยงาน
* การให้ข้อเสนอแนะแก่ผู้บริหารท้องถิ่นในการดำเนินงาน/โครงการต่าง ๆ

**การมีส่วนร่วมตรวจสอบการบริหารงานของอบต.**

1. ติดตามตรวจสอบการบริหารงานของ อบต. ว่าดำเนินงานด้วยความโปร่งใสยุติธรรม ตรงตามความต้องการของประชาชนหรือไม่
2. ติดตามตรวจสอบการการใช้จ่ายงบประมาณตามข้อบังคับงบประมาณ รายจ่ายประจำปีของ อบต. ว่าถูกต้องโปร่งใส และเกิดประโยชน์หรือไม่
3. ขอทราบข้อมูลข่าวสารจาก อบต.หากเห็นว่าทำงานไม่โปร่งใส
4. การเข้าร่วมประชาคมท้องถิ่นเพื่อแสดงความคิดเห็น ประกอบการพิจารณาแผนงานโครงการ หรือกิจกรรมต่าง ๆ ที่มีผลกระทบต่อประชาชนในท้องถิ่น
5. ตรวจสอบแผนพัฒนาของ อบต. ว่าตรงกับปัญหาความเดือนร้อนและความต้องการของ ประชาชนหรือไม่
6. คัดค้านข้อบังคับ หรือมติของ อบต.ที่ทำให้ประชาชนเดือนร้อน
7. ถอนถอนผู้บริหารหรือสมาชิกสภา อบต. ที่มีพฤติกรรมไม่สุจริต